Kas jõuluvana peaks eelistama põhjapõtru või vitsaga pakiroboteid?
#000003
Jõuluperiood on eriline aeg ja põhjustab sotsiaalses kudumis kortse, mida tavalisemal ajal ei esine või pole need siis sedavõrd märgatavad. Ebatavalise nägemine põhjustab reaktsioone, mis võivad olla taaskord jõulude meeleolust tingituna ebatavalised ja kestlikemate tagajärgedega.
#000005
Alustada võib Amazoni kiirest teadaandest laisematele ja viimasele tunnile lootvatele jõulumeestele. Firma lubab pakid koju toimetada, kui müstiline habemik esitab tellimuse veel eelmise päeva ennelõunal. Teenus on saadaval enam kui 8000 USA linnas. Sellise tõhususe teeb väga keerulisel kaubaveo perioodil võimalikuks info-, sensori- ja arvutitehnoloogiaga hoogustatud transporditeenus.
#000006
Turvarobotid manööverdavad hoonete ümbruses ja hoolitsevad heakorra eest. Nad ei pea juhtumitesse sekkuma, piisab info edastamisest näiteks autoparklas toimetavatest kodanikest, et vargaid eemale peletada. Samas on katsetatud ka aktiivselt sündmustesse sekkuvaid roboteid, mille relvastusse kuuluvad sireenid, veejoad jmt. Võime olla üpris veendunud, et kui katsetatakse, siis ka kasutatakse, vähemalt kuni esimese pahanduseni.
#000010
Jõulumeeleolu juurde tagasi tulles kombineeruski kirjeldatud tehnoloogiline progress omalaadseks pahanduseks, milles üheks osapooleks on loomadele suunatud julmuse vastu võitlemise mittetulundusühing ja kodutud inimesed. Asukohaks juba mainitud San Francisco, kus leidis loomadekaitse organisatsioon taskukohase peakorteri natukene rahutumast linnaosast. Otsides hoone ümbruses korra hoidmiseks kulutõhusaid lahendusi, jõudsid nemadki roboti palkamiseni.
#000011
Paraku sündis sellest uudiskünnist ületav sotsiaalne konflikt, kui loomade kaitseks asutatud organisatsiooni turvarobot asus riidlema inimestest hädaliste ehk kodututega, kes otsisid samast kandist endile varju. Lühikese ajaga hakkasid ümbrusest kaduma kodutute telgid, vähenesid vargused autodest jne. Kuid see toimus loomakaitse organisatsiooni poolt kasutatud inimeste vastu suunatud robotite abil.
#000013
Vähemalt nii paistis kogu juhtum kohalikus meedias. Linn keelas ühingul turvaroboti kasutamise tuhandedollarilise päevatrahvi ähvardusega. Siit sünnib huvitav dilemma, kas jõuluvana peaks ekspluateerima põhjapõtru või eelistama siis pakirobotit, sellist vitsaga versiooni?
#000014
14.12.2017 11:23Kas jõuluvana peaks eelistama põhjapõtru või vitsaga pakiroboteid?
#000019
13.12.2017 10:08Facebookist on saanud head otsustusvõimet ähmastav narkootikum
#000021
12.12.2017 10:09Kui sõnadest jääb väheks, osta endale jõulukingiks emotikon
#000022